stanford-oval/wikipedia huggingface dataset:
Intentioharha

Intentioharha on kirjallisuudentutkimuksessa käytetty käsite, jonka mukaan kirjallisen teoksen arvioinnin kannalta olennaisia eivät ole tekijän intentiot, sille aikomat merkitykset, vaan tekstistä itsestään analysoitavissa olevat piirteet. Uuskritiikin tärkeäksi periaatteeksi muotoutuneen käsitteen lanseerasivat William K. Wimsatt ja Monroe Beardsley vuonna 1946 esseessään ”Intentioharha” ("The Intentional Fallacy", suom. 1971):
»kirjailijan ennakkosuunnitelma tai intentio ei ole toivottava eikä edes yleensä saatavilla oleva kriteeri, jonka mukaan voisi arvostella sanataideteoksen onnistumista.» 
()
Kolme todistetyyppiä

Wimsatt ja Beardsley jakavat käytetyn todistusaineiston tekemällä tulkintoja kirjallisista teksteistä (vaikka heidän analyysiään voidaan soveltaa yhtä hyvin mihin tahansa taiteeseen) kolmessa kategoriassa:
Sisäiset todisteet. Tämä todistusaineisto on läsnä tiettyyn teokseen liittyvissä tosiasioissa. Teoksen näkyvä sisältö on sisäinen todiste, mukaan lukien kaikki historiallinen tieto ja aikaisempi asiantuntemus tai kokemus tulkittavasta taiteesta: sen muodoista ja traditioista. Eeppisen runouden muoto, mitta, lainaukset ja niin edelleen, ovat teoksen sisäisiä ominaisuuksia. Tämä informaatio on sisäistä tutkittavan taiteen tyypille (genrelle). Tämä sisältää itsestään selvästi myös itse teoksen fyysisesti läsnä olevat asiat.
Ulkoiset todisteet. Ulkoista on se, mikä ei ole itse teoksessa itsessään. Yksityiset tai lehdissä julkaistut lausunnot teoksesta, tai keskustelut, sähköpostit ja niin edelleen. Ulkoiset todisteet ovat tekemisissä niiden väitteiden kanssa, jotka selvittävät miksi taiteilija teki teoksen: ne syyt, jotka ovat ulkoisia itse teokseen liittyvistä tosiasioista. Tämän tyyppiset todisteet ovat suoraan tekemisissä sen kanssa, mitä taiteilija on jopa saattanut aikoa tekevänsä tai erityisesti, kun se ei ole ilmeistä itse teoksesta käsin.
Kontekstuaaliset todisteet. Kolmas todisteiden laji on tekemisissä minkä tahansa merkitysten kanssa, joita voidaan johtaa tietyn teoksen suhteista saman taiteilijan tekemiin toisiin teoksiin – kuten siihen tapaan, jolla se esitetään, missä, milloin ja kenen taholta.  Se voi olla elämäkerrallista, mutta se ei välttämättä tarkoita, että kyseessä on intentioharha. Teoksen luonne voi muuntua niiden erityspiirteiden takia, jotka tekevät teoksen ilman että luonnehtisivat sitä intentioharhaksi.
Niinpä kirjallisuuden analyysille sisäiset todisteet – itse sanat ja niiden merkitykset – ovat luvallisia. Ulkoiset todisteet – kaikki se, mikä ei sisälly itse tekstiin, kuten informaatio runoilijan elämästä – kuuluu elämäkertakirjallisuuteen, ei kirjallisuuskritiikkiin. Syventyminen tekijään ”johtaa pois runosta”.
Uuskritiikin mukaan runo ei kuulu sen kirjoittajalle, vaan pikemminkin ”kirjailija menettää omistusoikeuden siihen sen luomishetkellä; se kiertää maailmaa niin ettei tekijällä ole valtaa aikoa sen suhteen yhtään mitään tai valvoa sitä – – Runo kuuluu lukijoille.” Juuri kontekstuaaliset todisteet tarjoavat suurimmat mahdollisuuden tulkinnan intentioharhalle. Tämän tyyppisten todisteiden analyysi voi helposti muuttua enemmän ulkoisia todisteita koskevaksi kuin koskemaan teoksen sisäistä sisältöä.
Roland Barthes ilmaisi samanlaista tekijyyden intentionaalisuuden kieltämistä esseessään ”Tekijän kuolema” (1968).
Aiheesta muualla

Prosessien samankaltaisuudesta. (Arkistoitu – Internet Archive) Näyttelyarvostelu. Taide, kesäkuu 2007.
Puolakka, Kalle: "Intentioharhan" harha. (Arkistoitu – Internet Archive)
Niemi-Pynttäri, Risto: Sijaitseeko kirjoittaja pöydän ääressä vai tekstissään? Kirja-arvostelu 22.4.2006, Kiiltomato.
Lång, Markus: Mitä tarkoittaminen on? Katsaus merkitysten kehkeytymiseen ja välineisiin. Synteesi 1/2003.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Intentional fallacy
Käännös suomeksi
Nintendo Power

| Nintendo Power |
| --- | --- |
 Nintendo Powerin ensimmäinen kansikuva liittyen peliin Super Mario Bros. 2. Nintendo myönsi myöhemmin Marion hatun värien vaihtuneen vahingossa.
Aihealue:  Nintendo-laitteet ja -pelit
ISSN:  ISSN 1041-9551
Perustettu:  1988
Lakkautettu:  2012
Kotimaa:  Yhdysvallat
Kieli:  englanti
Aiheesta muualla
OCLC
Nintendo Power -lehti oli Yhdysvalloissa kuukausittain ilmestyvä  Nintendon uutis- ja strategialehti. Ensimmäinen numero ilmestyi heinä/elokuussa 1988 käsitteli erityisesti Nintendo Entertainment System -peliä Super Mario Bros. 2. Lehdestä on ilmestynyt tähän mennessä yli 200 numeroa. Lehden viimeinen numero on ilmestynyt joulukuussa 2012.
Historia

Nintendo Power aloitti muutaman sivun mittaisena Nintendo Fun Clubin uutislehtenä, mutta muuttui pian nykyiseen muotoonsa. Ensimmäisen numeron painos oli 3.6 miljoonaa kappaletta, ja jokainen Fun Clubin jäsen sai sen ilmaiseksi. Noin kolmasosa jäsenistä aloitti tilaamisen.
Lehteä toimitti aluksi Fun Clubin "toimitusjohtaja" Howard Philips, joka oli pelaaja itsekin. Nintendo Powerin maskotti 1980-luvun lopulla ja 1990-luvun alkupuolella oli Philipsin luoma sarjakuvahahmo Nester. Philipsin lähdettyä yrityksestä maskotiksi tuli "teini-ikäisempi" Nester. Varhaisissa numeroissa oli kaksi sivua Howard and Nester -sarjakuvaa, joka sitten vaihdettiin kahden sivun Nester's Adventure -sarjakuvaan, ja lopulta sekin kuihtui pois. Siitä seurauksena Mario tuli Nesterin tilalle lehden maskotiksi.
1990-luvun alkupuolella lehti käytti kallista markkinointimenetelmää antamalla jokaiselle uudelle tilaajalle ilmaisen NES-pelin Dragon Warrior.
Super Nintendo Entertainment Systemin julkaisun jälkeen lehdessä nähtiin pitkiä ja jatkuvia sarjakuvia, jotka perustuivat peleihin Super Mario World ja The Legend of Zelda: A Link to the Past. Kun nämä sarjakuvat loppuivat, ne korvattiin uusilla Star Fox ja Super Metroid -peleihin perustuvilla sarjakuvilla, kuten myös sarjakuvilla, jotka perustuivat animaatio-sarjoihin Pokémon ja Kirby: Right Back At Ya!. Myöhemmin sivuilla on nähty Custom Robo ja Metal Gear Solid -peleihin perustuvia sarjakuvia.
Vuonna 2001 Nintendo Power julkaisi spin-off -lehden Nintendo Power Advance joka keskittyi Game Boy Advanceen. Lehdestä painettiin yhteensä neljä numeroa, joista viimeinen keskittyi Super Mario World: Super Mario Advance 2:n strategiaoppaaseen.
Aiheesta muualla

Viralliset kotisivut (englanniksi)
Ntop

Ntop on verkkoliikenteen analysointiväline. Interaktiivisessa käytössä se näyttää verkon tilan käyttäjän päätteellä. Se on saatavana sekä unix- että win32-pohjaisille käyttöjärjestelmäalustoille.
Nintendo Integrated Research & Development

Nintendo Intergrated Research and Development (lyhenne IRD, aiempi nimi  Nintendo Research & Development 3) on Nintendon sisäinen kehitysyksikkö, jonka toimitusjohtajana on toiminut Genyo Takeda sitten sen perustamisen 1981. Vaikka yksikkö on pieni, se on tärkeä Nintendolle kehittäen lähinnä laitteistoa ja joitakin videopelejä . Kehitettyyn laitteistoon lukeutuu muun muassa patteritallennus Nintendo Entertainment Systemin peleille, sekä yhteistyötä monen konsolin kehityksessä.
Vuonna 2017 Takeda siirtyi eläkkeelle ja seuraajaksi nousi Ko Shiota.
Kehitetyt pelit

Mike Tyson's Punch-Out!!
Startropics
Super Punch-Out
Zoda's Revenge: StarTropics II
Punch-Out!! (kolikkopeli)
Arm Wrestling (kolikkopeli)
Pro-Wrestling (NES)
NES Play Action Football (NES)
Aiheesta muualla

Artikkelin Nintendon organisaatiosta (Arkistoitu – Internet Archive) N-Sider.comin sivuilla (englanniksi)
Nikolainkirkko (Gran)

| Nikolainkirkko Nikolaikirken |
| --- | --- |

Sijainti:  Gran, Norja
Kirkkokunta:  Norjan kirkko
Hiippakunta:  Hamarin hiippakunta
Rakentamisvuosi:  1200-luku
Materiaali:  kivi
Istumapaikkoja:  220
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nikolainkirkko (norj. Nikolaikirken) on Granin kunnassa Norjassa sijaitseva kivinen pitkäkirkko 1200-luvulta. Nikolainkirkon vieressä sijaitsee Mariankirkko, ja rakennuksia kutsutaankin "sisaruskirkoiksi".
Kuvia

Kirkkosali
Aiheesta muualla

Kuvia tai muita tiedostoja aiheesta Nikolainkirkko (Gran) Wikimedia Commonsissa
Kakkosen kausi 1995

| II divisioonan kausi 1995 |
| --- | --- |
Joukkueiden määrä:  36
Nousseet joukkueet:  Hangö IK, FC Honka, Tikkurilan Palloseura, JJK Jyväskylä, TP-Seinäjoki ja Oulun Palloseura
Pudonneet joukkueet:  12
Ottelut:  396
Ylempi sarjataso:  I divisioona
Alempi sarjataso:  III divisioona
  ← 1994 :  1996 → 
Kakkosen kausi 1995 oli Suomen jalkapallon kolmanneksi korkeimman sarjatason kausi. Kausi pelattiin neljässä 12 joukkueen lohkossa kaksinkertaisena sarjana. Lohkovoittajat nousivat suoraan Ykköseen. Toiseksi sijoittuneet joukkueet pelasivat vastakkain kaksiosaiset karsintaottelut, joista voittajat selvisivät Ykköseen. Sijalle 10–12 sijoittuneet joukkueet putosivat Kolmoseen.
Etelälohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| Hangö IK | 22 | 18 | 3 | 1 | 73 | 20 | 57 |
| FC Honka | 22 | 12 | 5 | 5 | 59 | 35 | 41 |
| Kaarinan Pojat | 22 | 10 | 5 | 7 | 38 | 26 | 35 |
| Kiffen | 22 | 9 | 6 | 7 | 38 | 26 | 35 |
| Ekenäs IF | 22 | 10 | 2 | 10 | 43 | 42 | 32 |
| Hyvinkään Palloseura | 22 | 9 | 4 | 9 | 43 | 42 | 31 |
| Åbo IFK | 22 | 8 | 3 | 11 | 36 | 44 | 27 |
| Helsingin IFK | 22 | 8 | 3 | 11 | 27 | 39 | 27 |
| IFK Mariehamn | 22 | 7 | 4 | 11 | 34 | 48 | 25 |
| Pargas IF | 22 | 8 | 0 | 14 | 33 | 43 | 24 |
| FC Kirkkonummi | 22 | 7 | 3 | 12 | 35 | 52 | 24 |
| Turun Weikot | 22 | 5 | 4 | 13 | 21 | 49 | 19 |
Itälohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| Tikkurilan Palloseura | 22 | 16 | 4 | 2 | 54 | 16 | 52 |
| JJK Jyväskylä | 22 | 15 | 5 | 2 | 62 | 15 | 50 |
| PK-35 | 22 | 14 | 3 | 5 | 52 | 14 | 45 |
| Mikkelin Kissat | 22 | 10 | 8 | 4 | 29 | 25 | 38 |
| Lahden Työväen Palloilijat | 22 | 10 | 5 | 7 | 37 | 28 | 35 |
| Pallo-Peikot, Voikkaa | 22 | 9 | 4 | 9 | 41 | 36 | 31 |
| Purha, Inkeroinen | 22 | 8 | 3 | 11 | 33 | 34 | 27 |
| Malmin Palloseura | 22 | 6 | 5 | 11 | 28 | 37 | 23 |
| Keski-Uudenmaan Pallo | 22 | 8 | 6 | 8 | 36 | 44 | 30 |
| FC Laukaa | 22 | 5 | 5 | 12 | 25 | 55 | 20 |
| FC Savonlinna | 22 | 4 | 4 | 14 | 26 | 56 | 16 |
| Kontu-72 | 22 | 4 | 3 | 15 | 21 | 45 | 15 |
Länsilohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| TP-Seinäjoki | 22 | 14 | 5 | 3 | 62 | 19 | 47 |
| Euran Pallo | 22 | 13 | 3 | 6 | 49 | 30 | 38 |
| Bollklubben IFK | 22 | 11 | 5 | 6 | 51 | 32 | 38 |
| Nokian Pyry | 22 | 9 | 7 | 6 | 45 | 27 | 34 |
| Tampereen Kisatoverit | 22 | 9 | 6 | 7 | 36 | 40 | 33 |
| Valkeakosken Koskenpojat | 22 | 9 | 5 | 8 | 49 | 47 | 32 |
| Sepsi-78, Seinäjoki | 22 | 9 | 5 | 8 | 40 | 35 | 32 |
| Kaskö IK | 22 | 8 | 5 | 9 | 46 | 63 | 29 |
| IF Kraft, Närpiö | 22 | 8 | 4 | 10 | 38 | 33 | 28 |
| Musan Salama, Pori | 22 | 7 | 3 | 12 | 35 | 47 | 24 |
| Kauhajoen Karhu | 22 | 4 | 7 | 11 | 25 | 51 | 19 |
| Nykarleby IK | 22 | 3 | 1 | 18 | 23 | 75 | 10 |
Pohjoislohko

| Joukkue | O | V | T | H | TM | PM | Pst>  |
| --- | --- | --- | --- | --- | --- | --- | --- |
| Oulun Palloseura | 22 | 16 | 5 | 1 | 60 | 17 | 53 |
| Kemin Pallotoverit -85 | 22 | 15 | 2 | 5 | 67 | 27 | 47 |
| Kajaanin Haka | 22 | 14 | 2 | 6 | 80 | 23 | 44 |
| Nilsiän Pallo-Haukat | 22 | 10 | 2 | 10 | 34 | 38 | 32 |
| Kings Soccer Club, Kuopio | 22 | 9 | 4 | 9 | 34 | 35 | 31 |
| Santa Claus, Rovaniemi | 22 | 9 | 3 | 10 | 30 | 37 | 30 |
| PK-37, Iisalmi | 22 | 9 | 3 | 10 | 33 | 40 | 30 |
| Oulun Jalkapalloklubi | 22 | 8 | 5 | 9 | 35 | 41 | 29 |
| Varkauden Työväen Palloilijat | 22 | 8 | 4 | 10 | 41 | 31 | 28 |
| Zulimanit, Kuopio | 22 | 7 | 4 | 11 | 41 | 46 | 25 |
| FC Kuopio | 22 | 4 | 3 | 15 | 23 | 86 | 15 |
| Visan Pallo, Kemi | 22 | 1 | 7 | 14 | 20 | 67 | 6 |
Karsintaottelut

Honka - Euran Pallo 1-1, 1-1 ja. 2-2
Honka Ykköseen yhteismaalin 4-4 vierasmaalisäännön ansiosta[vanhentunut linkki]
JJK Jyväskylä - Kemin Pallotoverit -85 5-3
JJK Ykköseen yhteimaalin 5-3
Ntráfi

| Ntráfi Ντράφι |
| --- | --- |
 Ntráfi
 Koordinaatit: 38°1′21″N, 23°54′24″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Rafína-Pikérmi
Hallinto:  
 – Asutustyyppi:  kaupunki
 – Kallikrates-koodi:  4910020103
Väkiluku (2011):  3 055
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Ntráfi (kreik. Ντράφι; transl. myös Dráfi) on Kreikan kaupunki, joka kuuluu hallinnollisesti Rafína-Pikérmin kuntaan, Itä-Attikan alueyksikköön ja Attikan alueeseen. Kaupungin väkiluku on 3 055 (vuonna 2011).
Ntráfi pieni kaupunki sijaitsee Pentéli-vuoren etelärinteessä Ateenan metropolialueen itälaidalla, linnuntietä noin neljä kilometriä luoteeseen Pikérmin keskustasta ja noin 17 kilometriä itään Ateenan keskustasta. Kaupungista itään sijaitsee pieni Diónin kaupunki.
Aiemmin kaupunki kuului Pikérmin kuntaan ja vuodesta 2011 lähtien Rafína-Pikérmin kunnan Pikérmin kunnallisyksikköön.
Noken metroasema

Noken metroaseman tunnus.
Noken metroasema (jap. 野芥駅, Noke eki) on Fukuokan kaupungin Sawaran suuralueella sijaitseva metroasema. Asema on kolmastoista asema Nanakuma-linjalla Tenjin-Minamin metroaseman päästä lukien. Asema on avattu 3. helmikuuta 2005.
Aseman lähellä sijaitsevat muun muassa:
Jōnanin postitoimisto
Kawanamin sairaala
Nishi Nihon City Bankin Noken toimisto
Aiheesta muualla

Noken aseman viralliset sivut (Arkistoitu – Internet Archive) (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto
Nokat

| Nokat |
| --- | --- |
 Papukaijannokka eli ritarinköynnös (Clianthus puniceus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Nokat Clianthus  Sol. ex Lindl.
Katso myös
   Nokat Wikispeciesissä   Nokat Commonsissa 
Infobox OKNimi-testi OK: 
Nokat (Clianthus) on hernekasvien (Fabaceae) heimoon kuuluva kasvisuku. Sukuun luetaan nykyisin kuuluvaksi yksi laji: papukaijannokka eli ritarinköynnös (Clianthus puniceus). Sen lisäksi sukuun on kuvattu 12 muutakin lajia, mutta osa niistä on sittemmin todettu samoiksi jonkin aiemmin kuvatun lajin kanssa tai viety johonkin toiseen sukuun. Esimerkiksi flamingonnokka (Clianthus formosus) on tulkittu samaksi lajiksi kuin Swainsona formosa. Neljän nokkien sukuun kuvatun lajin taksonominen asema on toistaiseksi vielä epäselvä.
Aiheesta muualla

Finto: Kassu – Kasvien suomenkieliset nimet: Clianthus
Iain Percy

| Mitalit | Mitalit | Mitalit |  |
| --- | --- | --- | --- |
|  Iain Percy vuonna 2018. |  Iain Percy vuonna 2018. |  Iain Percy vuonna 2018. |  |
Maa:   Yhdistynyt kuningaskunta
Miesten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | Finnjolla |  |
|  Kultaa | Peking 2008 | Star |  |
| MM-kilpailut  | MM-kilpailut  | MM-kilpailut  |  |
|  Pronssia | 2005 | Star |  |
Iain Percy, OBE (s. 21. maaliskuuta 1976 Southampton) on brittiläinen kilpapurjehtija ja kaksinkertainen olympiavoittaja. Ensimmäisen olympiavoittonsa hän purjehti Finnjollalla 2000 ja toisen yhdessä Andrew Simpsonin kanssa 2008 Star-luokassa.
Percy on Hayling Island Sailing Clubin jäsen.
Aiheesta muualla

Biography, British Olympic Team (Arkistoitu – Internet Archive) (englanniksi)
Iaain kieli

| Iaai |
| --- | --- |
Oma nimi:  Hwen iaai
Tiedot
Alue:   Uusi-Kaledonia
Sija:  ei 100 suurimman joukossa
Kirjaimisto:  latinalaiset aakkoset
Kielitieteellinen luokitus
Kielikunta:  Austronesialaiset kielet
Kieliryhmä:  Malaijilais-polynesialaiset kielet Oseanialaiset kielet Uusikaledonialaiset kielet
ISO 639-3:  iai
 Ohje 
Iaai on oseanialaisten kielten uusikaledonialaisten kielten ryhmään kuuluva kieli, jota puhutaan Ouvéan saarella Uudella-Kaledonialla. Kielellä on noin 4000 puhujaa, jotka painottuvat aikuisväestöön.
Kielen katsotaan olevan uhanalainen, ja sen läheisempiä sukulaiskieliä ovat drehu ja nengone.
Kieltä kirjoitetaan latinalaisin aakkosin. Raamattu käännettiin kokonaisuudessaan iaaiksi vuonna 1901.
Fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i | y |  | u |
| Puolisuppea | e | ø |  | ɤ | o |
| Puoliavoin |  |  | ɔ |
| Lähes avoin | æ |  |  |
| Avoin |  | a |  |
Kaikki vokaalit voivat esiintyä sekä pitkinä että lyhyinä.
Lähde:
Fonologia > Konsonantit

|  | Labiaali> Norm. | Labiaali> Lab. | Dentaali | Alveolaari | Retrofleksi | Palataali | Velaari | Glottaali |
| --- | --- | --- | --- | --- | --- | --- | --- | --- |
| Nasaali | m̥ | m | m̥ʷ | mʷ | n̪̥ | n̪ |  | ɳ̥ | ɳ | ɲ̥ | ɲ | ŋ̥ | ŋ |  |
| Klusiili | p | b | bʷ | t̪ | d̪ |  | ʈ | ɖ | c | ɟ | k | g |  |
| Frikatiivi | f |  | θ | ð | s |  | ʃ | x | h |
| Lateraali |  |  |  | l̥ | l |  |  |  |  |
| Yksitär. tremulantti |  |  |  | ɾ |  |  |  |  |
| Puolivokaali | ɥ̊ | ɥ | w̥ | w |  |  |  |  |  |  |
Lähde:
Nick Lachey

Lachey esiintymässä vuonna 2006.
Nicholas Scott Lachey (s. 9. marraskuuta 1973 Harlan, Kentucky) on yhdysvaltalainen poplaulaja ja näyttelijä.
Ura

Lachey tuli 1990-luvulla tunnetuksi poikabändistä 98 Degrees, jossa vaikutti myös hänen veljensä Drew. Vuonna 2002 yhtye ilmoitti pitävänsä pitkän tauon, mutta jäsenet vakuuttivat, ettei yhtye hajonnut.
98 Degreesin tauon aikana Lachey julkaisi kaksi sooloalbumia, SoulO (2003) ja What’s Left of Me (2006). SoulO menestyi odotettua huonommin eikä kerännyt kriitikoilta kehuja. What’s Left of Me -albumin samanniminen singlekappale puolestaan nousi suureksi hitiksi ja on Lacheyn soolouran menestynein kappale.
Yksityiselämä

Lachey meni vuonna 2002 naimisiin laulaja Jessica Simpsonin kanssa. Pariskunnan yhteiselämästä tuotettiin vuosina 2003–2005 tositelevisiosarjaa Newlyweds. Vuonna 2005 mediassa alkoi kuukausia jatkunut spekulointi pariskunnan viriävästä erosta. Joulukuussa Simpson jätti eropaperit ja pari erosi lopullisesti vuonna 2006.
Lacheyn albumi What’s Left of Me kertoo hänen ja Simpsonin suhteesta. Nimikappaleen musiikkivideota tähditti MTV:n entinen juontaja Vanessa Minnillo. Pian sen jälkeen Lachey ja Minnillo alkoivat seurustella. Vuonna 2007 pari muutti yhteen. He avioituivat vuonna 2011 ja heidän ensimmäinen yhteinen lapsensa syntyi syyskuussa 2012.
Diskografia > Albumit

SoulO (2003)
What’s Left of Me (2006)
A Father's Lullaby (2013)
Diskografia > Singlet

Shut Up (2003)
This I Swear (2003)
What’s Left of Me (2006)
I Can’t Hate You Anymore (2006)
Resolution (2006)
Aiheesta muualla

Nick Lacheyn virallinen kotisivu (Arkistoitu – Internet Archive)
Nick Lachey Internet Movie Databasessa. (englanniksi)
Irene Vilvas

Aino Irene Pekkarinen (27. joulukuuta 1911 Kuopio – 5. toukokuuta 1971 Kuopio) oli suomalainen pankkivirkailija ja runoilija joka käytti nimimerkkiä Irene Vilvas. Hän oli myös hengellisten laulujen sanoittaja ja säveltäjä.
Pekkarisen vanhemmat olivat räätäli Aaro Pekkarinen ja Johanna Julkunen. Hän suoritti keskikoulun Kuopion tyttölyseossa 1923–1929.
Teoksia

Nimellä Irene Vilvas:
16 runoa teoksessa Tähtiyö : ensikertalaisen uskonnollisia runoja ; toimittanut Lauri Pohjanpää. Kuva ja sana, Helsinki 1946
Kevätihme : runoja. Gummerus 1948
Nimellä Aino Pekkarinen on julkaistu hänen säveltämänsä ja sanoittamansa suosittu hengellinen laulu Yksin en kulje en hetkeäkään.  Hänen säveltämänsä laulun Helmiportin kautta kuljen  on sanoittanut Seppo Partti. Aino Pekkarinen on sanoittanut myös laulut Laulajan rukous (säv. Eino Kirvessalo) , Maan turhuudella tyydyttääkö voisit (säv. Lauri Parkkinen), Surutonna vain (säv. Vilho S. Heikkinen) , Vieras on mulle maailma tää (säv. Vilho S. Heikkinen) , Yön varjoihin (säv. Anssi J. Gardemeister / Anssi Myyryläinen) , Yö yrttitarhassa (säv. Seppo J. Järvinen)  ja Yö Öljymäellä (säv. Tero Kuparinen) . Lauluja on julkaistu useilla äänitteillä ja nuottikokoelmissa.
Iain Macleod

Iain Macleod kuolinvuonnaan 1970.
Iain Norman Macleod (11. marraskuuta 1913 – 20. heinäkuuta 1970) oli brittiläinen konservatiivipoliitikko, joka toimi Britannian terveysministerinä 1952–1955, työvoimaministerinä 1955–1959 ja siirtomaaministerinä 1959–1961.
Iain Macleod syntyi Yorkshiren Skiptonissa lääkäriperheeseen. Poika ei menestynyt erityisen hyvin koulussa, mutta kiinnostui kirjallisuudesta ja runoudesta. Hän opiskeli historiaa Cambridgen yliopistossa 1932–1935, kehittyi huippuluokan bridgenpelaajaksi ja ansaitsi pelikilpailuilla hyvin.
Macleod valittiin parlamentin alahuoneeseen 1950 ja nimitettiin terveydenhoitoministeriksi vain kahden vuoden kuluttua, mitä pidettiin ennätyksellisenä.
Siirtomaaministerinä Macleod herätti monissa konservatiivipiireissä pahennusta omaksumalla kannan, että Britannian siirtomaille on myönnettävä mahdollisimman täydellinen riippumattomuus mahdollisimman pian.
Ministerintehtävien jälkeen Macleod valittiin 1961 alahuoneen konservatiiviryhmän johtajaksi. Harold Macmillanin erottua pääministerin tehtävistä 1963 Macleod ei jatkanut ministerinä Alec Douglas-Homen hallituksessa 1963–1964, mutta oli mukana sen jälkeisessä varjohallituksessa konservatiivien jäädessä oppositioon.
Kesäkuussa 1970 Macleod nimitettiin valtiovarainministeriksi (Chancellor of the Exchequer) Edward Heathin hallitukseen, mutta terveysongelmat katkaisivat virkakauden jo parin viikon jälkeen. Hän kuoli sydänkohtaukseen heinäkuun lopussa, kuukauden kuluttua ministerinimityksestään.
Macleodia pidetään käsitteen stagflaatio (inflaation ja taantuman yhdistelmä) keksijänä.
Aiheesta muualla

Kuvia tai muita tiedostoja aiheesta Iain Macleod Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Iain Macleod
Käännös suomeksi
Nammo Lapua

Nammo Lapua Oy kuuluu osana suureen pohjoismaiseen Nammo-konserniin. Elokuussa 1998 Patria Industries Oyj, Celsius AB Ruotsista ja Raufoss ASA Norjasta allekirjoittivat sopimuksen ampumatarvikeliiketoimintojen yhdistämisestä yhteiseksi pohjoismaiseksi yritykseksi, Nammo-konserniksi. Suomessa Nammo-konserniin kuuluu Nammo Lapua Oy.
Nammo Lapua Oy Suomen tehtaat ovat seuraavat:
Lapuan tehdas (eli Lapuan patruunatehdas), Lapua
Vihtavuoren tehdas, Laukaa
Nammo Lapua Oy, Sastamalan tehdas, Sastamala
Patria myi Sastamalan tehtaan ja vanhat työntekijät siirtyivät Nammon palvelukseen marraskuussa 2014. Tehdas on entinen Patria Land Systemsin yksikkö ns. Vammaksen alueella.
Aiheesta muualla

Yhtiön kotisivut (Arkistoitu – Internet Archive)
(Arkistoitu – Internet Archive)
Northrop Frye

Veistos Northrop Fryestä Monctonissa, Kanadassa.
Herman Northrop Frye, CC, (14. heinäkuuta 1912 Sherbrooke – 23. tammikuuta 1991 Toronto) oli kanadalainen kirjallisuuskriitikko ja -teoreetikko. Hän oli alallaan yksi 1900-luvun merkittävimpiä hahmoja.
Frye syntyi Sherbrookessa Quebecissä, mutta varttui Monctonissa New Brunswickissa. Hän aloitti opintonsa Toronton yliopiston Victoria Collegessa ja siirtyi myöhemmin lukemaan teologiaa Emmanuel Collegeen, minkä jälkeen hänet vihittiin Kanadan kirkon papiksi. Pappisvihkimyksen jälkeen hän opiskeli vielä Englannissa Oxfordin yliopiston Merton Collegessa ja palasi sitten Victoria Collegeen.
Kansainvälistä kuuluisuutta Frye ansaitsi vuonna 1947 julkaistulla ensiteoksellaan Fearful Symmetry, jossa hän selvitti William Blaken väärinymmärrettyä runoutta ja löysi metaforisia viittauksia John Miltonin Kadotettuun paratiisiin ja Raamattuun. Hänen maineensa perustuu kuitenkin paljolti teokseen Anatomy of Criticism (1957), joka on yksi tärkeimpiä 1900-luvulla julkaistuja kirjallisuusteoriaa koskevia teoksia.
Northrop Frye vaikutti muun muassa Harold Bloomin ajatteluun.